Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8463. Il-EUR-Lex hu l-aċċess fuq l-internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8418. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8446. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8427. Il-EUR-Lex hu l-aċċess fuq l-Internet għal-liġi Ewropea. Fl-UE, is-CITES tiġi implimentata permezz tar-Regolament (KE) Nru 338/97 u r-Regolamenti tal-Kummissjoni marbutin miegħu (ir-Regolamenti tal-UE dwar il-kummerċ fl-organiżmi selvaġġi). Barra minn hekk, fil-każ tal-avorju tal-iljunfanti (bħal fil-każ tal-ispeċijiet l-oħrajn imniżżlin fl-Anness A tar-Regolament (KE) Nru 338/97), l-UE adottat miżuri li huma iktar stretti mid-dispożizzjonijiet tas-CITES. Minħabba f'hekk, il-kummerċ fl-avorju hu rregolat b'mod strett fl-UE permezz tar-Regolamenti tagħha dwar il-kummerċ fl-organiżmi selvaġġi u, b'mod ġenerali, il-kummerċ fl-avorju għal skopijiet kummerċjali fl-UE, lejha jew minnha mhux permess. Il-kummerċ fl-avorju fl-UE u r-riesportazzjoni tiegħu għal skopijiet kummerċjali huma permessi biss bil-kundizzjonijiet li ġejjin: Biex twieġeb għaż-żieda fil-kaċċa illegali għall-iljunfanti u fit-traffikar tal-avorju, il-komunità internazzjonali ntrabtet li tagħmel diversi azzjonijiet permezz ta' Riżoluzzjonijiet tal-Assemblea Ġenerali tan-Nazzjonijiet Uniti u tal-Assemblea dwar l-Ambjent ta' din l-organizzazzjoni, kif ukoll waqt diversi konferenzi ta' livell għoli. Waqt is-17-il Konferenza tal-Partijiet tas-CITES li saret f'Ottubru 2016, il-Partijiet ftehmu fuq għadd ta' miżuri ġodda li għandhom l-għan li jsaħħu l-infurzar tar-regoli kontra l-kaċċa illegali tal-iljunfanti u t-traffikar tal-avorju, li jnaqqsu d-domanda għall-avorju illegali u li jkomplu jsaħħu l-iskrutinju tal-legalità tal-avorju li jkun hemm fis-swieq domestiċi. Ir-Riżoluzzjoni 10.10 (ir-reviżjoni CoP17) tal-Konferenza tas-CITES dwar il-kummerċ fl-iljunfanti tħeġġeġ lill-Partijiet idaħħlu fis-seħħ miżuri interni komprensivi leġiżlattivi, regolatorji u ta' infurzar u miżuri oħrajn għas-swieq domestiċi u għall-kummerċ fl-avorju. Din ir-Riżoluzzjoni tirrakkomanda wkoll "li dawk kollha li huma Partijiet u li mhumiex li għandhom suq domestiku legali tal-avorju fil-ġuriżdizzjoni tagħhom li qed jikkontribwixxi għall-kaċċa illegali jew għall-kummerċ illegali jieħdu l-miżuri neċessarji leġiżlattivi, regolatorji u ta' infurzar kollha biex jipprojbixxu l-kummerċ fl-avorju maħdum u mhux maħdum fis-swieq domestiċi tagħhom malajr kemm jista' jkun", u tirrikonoxxi li "jista' jkun hemm lok għal xi ftit eżenzjonijiet minn din il-projbizzjoni għal ċerti kampjuni, iżda l-ebda eżenzjoni ma għandha tikkontribwixxi għall-kaċċa illegali jew għall-kummerċ illegali". Ir-riesportazzjonijiet kummerċjali mill-UE, kemm tal-avorju maħdum kif ukoll ta' dak mhux maħdum, li jsiru skont ir-Regolament (KE) Nru 338/97, ("ir-riesportazzjonijiet legali") żdiedu ħafna f'dawn l-aħħar snin, u kien hemm xejra favur għadd kbir ta' riesportazzjonijiet tal-avorju lejn l-Asja tal-Lvant (ara l-kaxxa numru 1). Ir-riesportazzjoni tal-kampjuni tal-avorju maħdum tinkludi ħafna kampjuni ta' tipi differenti (fosthom antikitajiet, strumenti mużikali u diversi tipi ta' prodotti mnaqqxin oħrajn). Is-swieq ewlenin li lejhom intbagħtu dawn il-kampjuni kienu dawk taċ-Ċina u tar-Reġjun Amministrattiv Speċjali ta' Hong Kong, iżda ġie rrappurtat kummerċ, f'livell inqas, lejn pajjiżi oħrajn, b'mod partikulari lejn l-Istati Uniti tal-Amerka, l-Iżvizzera, il-Ġappun u l-Federazzjoni Russa. Fil-Konklużjonijiet tiegħu ta' Ġunju 2016 dwar din il-Komunikazzjoni, il-Kunsill tal-Unjoni Ewropea ħeġġeġ "lill-Istati Membri biex ma joħorġux dokumenti tal-esportazzjoni jew tal-esportazzjoni mill-ġdid tal-avorju mill-iljunfanti mhux maħdum ta' qabel il-Konvenzjoni abbażi tal-linji gwida tal-UE u biex jikkunsidraw aktar miżuri biex jitwaqqaf in-negozju kummerċjali fl-avorju mill-iljunfanti". Dawn il-linji gwida ġew żviluppati bi tweġiba għal dawn it-talbiet. Id-domanda dejjem tiżdied għall-avorju fl-Asja hija waħda mill-fatturi ewlenin li qed jixprunaw il-livelli attwali għoljin ta' kaċċa illegali tal-iljunfanti u ta' traffikar tal-avorju. Permezz ta' dawn il-linji gwida, l-UE se tikkontribwixxi biex tnaqqas it-tali domanda u se tappoġġa l-isforzi li qed jagħmlu s-swieq il-kbar ta' destinazzjoni għall-prodotti tal-organiżmi selvaġġi, bħaċ-Ċina, li fl-2016 adottat miżuri speċifiċi biex tillimita l-importazzjonijiet tal-kampjuni tal-avorju fit-territorju tagħha u li ħabbret li sa tmiem l-2017 se telimina b'mod gradwali s-suq domestiku tagħha tal-avorju. Dawn il-linji gwida għandhom l-għan ukoll li jiżguraw li ma jkunx hemm kummerċ fl-UE jew minnha fl-avorju li joriġina b'mod illegali, u li l-kummerċ legali fl-avorju ma jkunx jista' jintuża biex isir il-kummerċ fl-avorju illegali. Dawn il-linji gwida l-ewwel jittrattaw ir-riesportazzjoni tal-avorju mill-UE (fit-taqsima 3), imbagħad jittrattaw il-kummerċ fl-avorju fl-UE (fit-taqsima 4). Dan id-dokument ta' gwida ġie diskuss mar-rappreżentanti tal-Istati Membri miġburin fil-"Grupp ta' Esperti tal-Awtoritajiet Amministrattivi Kompetenti tas-CITES" u ġie żviluppat b'kooperazzjoni magħhom. Dan l-avviż huwa maħsub biex igħin liċ-ċittadini, lin-negozji u lill-awtoritajiet nazzjonali japplikaw ir-Regolament (KE) Nru 338/97 u r-Regolamenti ta' Implimentazzjoni tiegħu. Dan id-dokument ta' gwida ma jiħux post id-dispożizzjonijiet tar-Regolament tal-Kunsill u tar-Regolamenti ta' Implimentazzjoni tiegħu, u lanqas ma jżid dispożizzjonijiet magħhom jew jemendahom; barra minn hekk, huwa ma għandux jitqies waħdu iżda għandu jintuża flimkien ma' dawn il-liġijiet. Hija biss il-Qorti tal-Ġustizzja tal-Unjoni Ewropea li għandha l-kompetenza tinterpreta b'mod awtorevoli l-liġijiet tal-Unjoni. Il-Kummissjoni għandha tippubblika dan id-dokument b'mod elettroniku u l-Istati Membri wkoll jistgħu jippubblikawh. Il-Kummissjoni se tirrevedi dan id-dokument b'konsultazzjoni mal-"Grupp ta' Esperti tal-Awtoritajiet Amministrattivi Kompetenti tas-CITES" fit-tieni nofs 2019. Madankollu, il-Kummissjoni u l-Istati Membri se jagħtu każ, b'mod speċifiku, it-tħassib dwar il-kummerċ domestiku fl-avorju, kif ukoll ir-riesportazzjoni tal-avorju maħdum mill-UE, sabiex iqisu jekk hemmx bżonn isiru bidliet f'dawn il-linji gwida b'rabta ma' dawn il-punti qabel it-tieni nofs 2019. Skont l-Artikolu 5(2)(d) tar-Regolament (KE) Nru 338/97, huma u jivvalutaw l-applikazzjonijiet għar-riesportazzjoni tal-avorju mhux maħdum, l-Awtoritajiet Amministrattivi jridu jkunu "sodisfatti wara konsultazzjoni mal-awtorità xjentifika kompetenti, li ma jkunx hemm fatturi oħra li għandhom x'jaqsmu mal-konservazzjoni tal-ispeċi li jkunu opposti għall-ħruġ tal-permess ta' esportazzjoni". Dawn id-dispożizzjonijiet iridu jiġu interpretati fid-dawl taċ-ċirkustanzi deskritti fit-taqsima 1, kif ukoll fid-dawl tal-karatteristiċi speċifiċi tal-kummerċ internazzjonali fl-avorju mhux maħdum. L-avorju mhux maħdum għandu l-ikbar sehem mill-avorju li jidħol fil-kummerċ illegali internazzjonali mad-dinja kollha. Id-dejta li l-Partijiet tas-CITES bagħtu lill-ETIS turi dan għax turi li l-biċċa l-kbira tal-avorju ssekwestrat mad-dinja kollha huwa avorju illegali mhux maħdum. L-avorju mhux maħdum jikkonsisti l-aktar fi snien twal bil-ponta li mhux faċli jiġu distinti bejniethom. Minkejja l-fatt li l-kummerċ fis-snien twal bil-ponta legali jista' jsir biss jekk dawn ikunu mmarkati, hemm iktar riskju li r-riesportazzjoni legali tal-avorju mhux maħdum tintuża biex isir il-kummerċ illegali fl-avorju illegali mhux maħdum milli li din tintuża biex isir il-kummerċ illegali fl-avorju maħdum. Is-sospensjoni tar-riesportazzjoni tal-avorju mhux maħdum mill-UE se tiżgura li s-snien twal bil-ponta li joriġinaw b'mod legali ma jitħalltux ma' avorju li joriġina b'mod illegali u se tgħin lill-pajjiżi destinatarji jimplimentaw l-azzjonijiet tagħhom biex inaqqsu d-domanda għall-avorju, u dawn huma passi importanti biex jiġu ttrattati l-kummerċ illegali fl-avorju u ż-żieda attwali fil-kaċċa illegali għall-iljunfanti. Fid-dawl taċ-ċirkustanzi attwali u tal-prinċipju ta' prekawzjoni, u sakemm ma jkunx hemm evidenza xjentifika konklużiva li turi l-kuntrarju, il-Kummissjoni qed tirrakkomanda li l-Istati Membri għandhom iqisu li hemm fatturi serji li għandhom x'jaqsmu mal-konservazzjoni tal-ispeċi tal-iljunfanti li jmorru kontra l-ħruġ taċ-ċertifikati ta' riesportazzjoni għall-avorju mhux maħdum. Għalhekk, skont ir-Regolament (KE) Nru 338/97, il-Kummissjoni qed tirrakkomanda li, bħala miżura temporanja, mill-1 ta' Lulju 2017, l-Istati Membri ma għandhomx joħorġu ċertifikati ta' riesportazzjoni għall-avorju mhux maħdum, ħlief f'każijiet eċċezzjonali meta l-Awtorità Amministrattiva tal-Istat Membru kkonċernat tkun sodisfatta li l-kampjun: jifforma parti minn skambju ġenwin ta' oġġetti kulturali bejn istituzzjonijiet affidabbli (pereżempju l-mużewijiet); huwa parti minn wirt ta' familja li qed jiċċaqlaq minn post għall-ieħor minħabba li dik il-familja qed tiċċaqlaq minn post għall-ieħor; qed jiċċaqlaq minn post għall-ieħor għal raġunijiet edukattivi, xjentifiċi jew ta' infurzar. Qed jiġi rrakkomandat li, f'kull każ eċċezzjonali bħal dan, l-Awtoritajiet Amministrattivi jsegwu l-linji gwida mogħtija f'dan id-dokument b'rabta mal-kisba ta' evidenza xierqa dwar l-oriġini legali tal-kampjuni (l-Anness I ta' dan id-dokument), mal-immarkar (l-Anness II) u mal-koordinazzjoni ma' Stati Membri oħrajn u ma' pajjiżi terzi, fejn dan ikun rilevanti (is-sottotaqsima (iii)). Għall-kuntrarju tal-avorju mhux maħdum, l-"avorju maħdum" jinkludi ħafna tipi ta' kampjuni differenti. Huwa jinkludi kampjuni li ilu jsir il-kummerċ fihom, b'mod legali, għal għexieren ta' snin (pereżempju l-istrumenti mużikali u l-antikitajiet) u mhux ċar jekk sospensjoni sħiħa tar-riesportazzjoni tat-tali kampjuni jkollhiex impatt tanġibbli fuq il-kummerċ illegali internazzjonali fl-avorju. Madankollu, minħabba ż-żieda fir-riesportazzjonijiet tal-avorju maħdum mill-UE f'dawn l-aħħar snin, hemm bżonn li jiżdied l-iskrutinju tal-implimentazzjoni tar-regoli attwali. F'kull każ, huwa importanti ħafna li l-Istati Membri tal-UE jiċċekkjaw sew l-applikazzjonijiet għar-riesportazzjoni tal-avorju maħdum sabiex ikunu żguri li joħorġu d-dokumenti rilevanti biss meta jintlaħqu l-kundizzjonijiet tal-liġijiet tal-UE li jiggarantixxu li l-avorju joriġina b'mod legali. Sabiex il-kampjuni tal-avorju li ma jissodisfawx il-kundizzjonijiet meħtieġa ma jiġux esportati, qed jiġi rrakkomandat li jkun hemm interpretazzjoni stretta tal-kundizzjonijiet għall-ħruġ tat-tali ċertifikati ta' riesportazzjoni. Sabiex jiġu vvalutati l-kundizzjonijiet li bihom jista' jiġi awtorizzat it-tali kummerċ, qed jiġi rrakkomandat li l-Istati Membri tal-UE japplikaw il-linji gwida dwar "l-evidenza li turi l-kisba legali" mogħtija fl-Anness I ta' dan id-dokument u dwar "l-immarkar, ir-reġistrazzjoni u rekwiżiti oħrajn għall-ħruġ taċ-ċertifikati" mogħtija fl-Anness II tiegħu. Huwa importanti ferm li l-applikant li jkun qed japplika għaċ-ċertifikat ta' riesportazzjoni juri li l-kampjuni jkunu nkisbu qabel ma d-dispożizzjonijiet tas-CITES bdew japplikaw għalihom. Jekk l-applikant ma jkunx jista' jipprova dan, ma għandu jinħareġ l-ebda ċertifikat. Jekk jinħareġ iċ-ċertifikat, dan għandu jinkludi deskrizzjoni ddettaljata biżżejjed tal-kampjun ikkonċernat hekk li jkun jista' jintuża biss għal dan il-kampjun. Barra minn hekk, meta l-leġiżlazzjoni tkun tippermetti dan, l-Istati Membri jistgħu jqisu li jiġbru flimkien l-identitajiet tal-applikant u, fejn ikun possibbli, tax-xerrej, u li jivverifikawhom u jirreġistrawhom (pereżempju billi jżommu kopja tad-dokumenti ta' identifikazzjoni tagħhom). Qed jiġi rrakkomandat li, meta l-ħruġ tad-dokumenti tas-CITES ikun f'idejn l-Awtoritajiet Amministrattivi reġjonali jew lokali tas-CITES, l-Istati Membri jiżguraw li l-awtoritajiet reġjonali jibagħtu rapport lill-Awtorità Amministrattiva ċentrali tas-CITES dwar l-applikazzjonijiet kollha li jkunu tressqu għaċ-ċertifikati ta' riesportazzjoni jew għaċ-ċertifikati tal-kummerċ fl-UE. Dan jiżgura li l-kisba legali tiġi vverifikata sew b'mod ikkoordinat u li l-applikazzjonijiet jiġu vvalutati b'mod konsistenti. Jista' jingħata appoġġ għal dan billi jinħolqu bażijiet tad-dejta nazzjonali fejn ikun jista' jinħażen it-tagħrif rilevanti. Meta, għall-finijiet ta' applikazzjoni għal ċertifikat ta' riesportazzjoni, jiġi ppreżentat ċertifikat tal-kummerċ fl-UE li jkun inħareġ minn Stat Membru tal-UE bħala prova tal-kisba legali, l-Istat Membru li jkun ħareġ dak iċ-ċertifikat tal-kummerċ fl-UE għandu jiġi kkonsultat dwar il-validità tiegħu. Dan għandu japplika għall-applikazzjonijiet kollha għall-avorju, iżda b'mod partikulari fil-każ ta' kapmjuni mhux maħdumin. Barra minn hekk, jista' jkun li jkun hemm iktar restrizzjonijiet jew kontrolli b'rabta mar-riesportazzjoni lejn ċerti pajjiżi jew territorji li jkunu daħħlu miżuri domestiċi iktar stretti b'rabta mal-kummerċ fl-avorju, bħaċ-Ċina kontinentali, ir-Reġjun Amministrattiv Speċjali ta' Hong Kong u l-Istati Uniti tal-Amerka. Qabel ma joħroġ ċertifikat ta' riesportazzjoni għall-avorju, l-Istat Membru kkonċernat għandu jgħarraf lill-awtoritajiet tas-CITES tal-pajjiż destinatarju sabiex dak il-pajjiż ikun jista' jivverifika li l-importazzjoni ta' dak il-kampjun tkun konformi mar-regolamenti eżistenti. Minn meta ttieħdet id-deċiżjoni tas-CITES li tipprojbixxi l-kummerċ internazzjonali fl-avorju fl-1989, id-domanda għall-avorju fl-Ewropa naqset b'mod konsiderevoli. L-Istati Membri tal-UE ma ġewx identifikati fil-kuntest tas-CITES bħala swieq importanti ta' destinazzjoni għall-avorju li joriġina b'mod illegali. Ħafna mill-kummerċ fl-avorju fl-UE jsir fl-antikitajiet tal-avorju. Madankollu, kien hemm xi każijiet ta' kummerċ illegali fil-kampjuni tal-avorju fl-UE. Barra minn hekk, l-Istati Membri differenti jittrattaw b'mod differenti l-applikazzjonijiet għaċ-ċertifikati għall-użu kummerċjali tal-kampjuni tal-avorju fl-UE u jieħdu approċċi differenti għall-kummerċ fil-"kampjuni maħdumin" tal-avorju fl-UE. L-UE għandha r-responsabbiltà tiżgura li l-użu kummerċjali tal-avorju fl-UE jkun ikkontrollat u rregolat b'mod strett skont ir-Riżoluzzjoni 10.10 (ir-reviżjoni CoP17) tal-Konferenza tas-CITES u r-Regolament (KE) Nru 338/97. Għalhekk hemm bżonn ta' iktar attenzjoni u ta' iktar kontrolli tal-kummerċ fil-kampjuni tal-avorju fl-UE b'rabta mal-applikazzjonijiet għall-kummerċ fl-avorju fl-UE, kif ukoll biex ikun żgurat li l-kummerċ fil-"kampjuni maħdumin" fl-UE jkun legali. F'dan il-kuntest, u minħabba s-sistemi differenti li japplikaw f'kull wieħed minn dawn il-każijiet, qed jiġi rrakkomandat li l-Istati Membri jsegwu l-linji gwida speċifiċi t'hawn taħt għal kull wieħed minn dawn il-każijiet: għall-kummerċ fil-kampjuni tal-avorju fl-UE (il-punt (i) t'hawn taħt), għall-każijiet speċifiċi tal-kummerċ fil-"kampjuni maħdumin" fl-UE (il-punt (ii) t'hawn taħt). B'mod ġenerali, il-kummerċ fil-kampjuni mniżżlin fl-Anness A huwa pprojbit fl-UE skont l-Artikolu 8(1) tar-Regolament (KE) Nru 338/97. L-Artikolu 8(3) jawtorizza lill-Istati Membri jidderogaw minn din il-projbizzjoni jekk jintlaħqu ċerti kundizzjonijiet (imniżżlin fis-sottoparagrafi (a) sa (h) tiegħu). Madankollu, l-użu tal-verb "tista'" fl-Artikolu 8(3) jagħmilha ċara li l-Istati Membri mhumiex obbligati joħorġu ċertifikat għall-kummerċ fl-UE meta dawk il-kundizzjonijiet jintlaħqu (ħlief meta dan ikun meħtieġ mod ieħor mil-liġijiet tal-Unjoni, bħal meta jkun qed jiġi applikat il-prinċipju tal-proporzjonalità). Hija u tiddeċiedi jekk toħroġx ċertifikat jew le, l-awtorità għandha tuża s-setgħat diskrezzjonali tagħha kif xieraq. B'hekk, l-Artikolu 8(3) ma jistax jitqies li jagħti d-dritt għal ċertifikat għall-kummerċ fl-UE għal kull applikant, ukoll meta tintlaħaq xi waħda mill-kundizzjonijiet stabbiliti fis-sottoparagrafi (a) sa (h) tiegħu. Barra minn hekk, l-Artikolu 8(3) jaqa' taħt il-prinċipju ta' prekawzjoni u għalhekk, kif ġie diskuss hawn fuq, huwa l-applikant li jrid juri li tranżazzjoni hija leġittima u li din hija konsistenti mal-għanijiet tar-Regolament (KE) Nru 338/97. Meta Stat Membru jirċievi applikazzjoni għall-użu kummerċjali tal-avorju fl-UE skont l-Artikolu 8(3), huwa għandu d-dritt, skont il-liġijiet tal-UE, li jirrifjuta li joħroġ ċertifikat għal dan, ukoll meta tintlaħaq xi waħda mill-kundizzjonijiet stabbiliti fis-sottoparagrafi (a) sa (h) ta' dak l-Artikolu, dejjem jekk dan ir-rifjut ikun kompatibbli mal-prinċipju tal-proporzjonalità (jiġifieri jekk ir-rifjut ikun xieraq biex jitħarsu l-ispeċijiet tal-flora u tal-fawna selvaġġi jew biex tkun iggarantita l-konservazzjoni tagħhom, u r-rifjut ma jkunx imur lil hinn minn dak li hu meħtieġ biex jintlaħaq dak l-għan). Il-Kummissjoni u l-Grupp ta' Esperti tal-Awtoritajiet Amministrattivi Kompetenti tas-CITES huma tal-fehma li dan se jkun il-każ meta l-applikant ma jkunx wera b'mod konklużiv li tranżazzjoni tkun leġittima u li din tkun konsistenti mal-għanijiet tar-Regolament (KE) Nru 338/97. L-Istati Membri għandhom ir-responsabbiltà jevitaw li joħorġu ċertifikati li jistgħu jiffaċilitaw l-attivitajiet illegali u għalhekk għandhom jittrattaw dawk l-applikazzjonijiet għall-kummerċ fl-UE b'mod li jnaqqas kemm jista' jkun dan ir-riskju. Qed jiġi rrakkomandat li l-Istati Membri jiżguraw l-ikbar skrutinju possibbli huma u jittrattaw l-applikazzjonijiet għaċ-ċertifikati tal-kummerċ fl-UE, u li huma jinterpretaw b'mod strett il-kundizzjonijiet għall-ħruġ tat-tali ċertifikati, b'mod speċjali għall-avorju mhux maħdum. Għal dan il-għan, qed jiġi rrakkomandat li l-Istati Membri tal-UE japplikaw il-linji gwida dwar "l-evidenza li turi l-kisba legali" mogħtija fl-Anness I ta' dan id-dokument u dwar "l-immarkar, ir-reġistrazzjoni u rekwiżiti oħrajn għall-ħruġ taċ-ċertifikati" mogħtija fl-Anness II tiegħu. Aspett ewlieni tal-Artikolu 8(3)(a) (jiġifieri tal-kampjuni li "kienu nkisbu jew iddaħħlu fil-Komunità qabel ma d-dispożizzjonijiet dwar l-ispeċi elenkati fl-Appendiċi I tal-Konvenzjoni jew fl-Anness C1 tar-Regolament [tal-Kunsill] (KEE) Nru 3626/82 [(2)] jew fl-Anness A, kienu saru applikabbli għall-kampjuni"), huwa li applikant li japplika għal ċertifikat tal-kummerċ fl-UE jrid juri li l-kampjuni jkunu nkisbu jew iddaħħlu fl-UE qabel it-18 ta' Jannar 1990 fil-każ tal-iljunfanti Afrikani u qabel l-1 ta' Lulju 1975 fil-każ tal-iljunfanti Ażjatiċi. Jekk l-applikant ma jkunx jista' jagħti prova ta' dan, ma għandu jinħareġ l-ebda ċertifikat. Meta jsiru applikazzjonijiet għall-kummerċ fl-avorju fl-UE skont l-Artikolu 8(3)(c), l-Istati Membri għandhom jiftakru li, minħabba li l-avorju (bħala oġġett personali, b'mod partikulari bħala trofew tal-kaċċa) jista' jiġi importat biss għal raġunijiet mhux kummerċjali, sidien dan l-avorju ma għandhom l-ebda possibbiltà jingħataw ċertifikat għal raġunijiet kummerċjali fl-Unjoni skont l-Artikolu 8(3)(c). Ir-Regolament tal-UE jinkludi dispożizzjonijiet speċifiċi li jirregolaw il-kummerċ fil-"kampjuni maħduma li nkisbu aktar minn 50 sena qabel" fl-UE, li huma ddefiniti fl-Artikolu 2(w) tar-Regolament (KE) Nru 338/97 bħala "kampjuni li kienu nbidlu sostanzjalment mill-istat naturali tagħhom f'ġojjelli, tiżjin, arti, utilità, jew strumenti mużikali, aktar minn 50 sena qabel id-dħul fis-seħħ ta' dan ir-Regolament", jiġifieri qabel it-3 ta' Marzu 1947, "u li kienu, għas-sodisfazzjon tal-awtorità tal-amministrazzjoni tal-Istat Membru ikkonċernat, akkwistati b'dawk il-kondizzjonijiet. Kampjuni bħal dawn għandhom ikunu meqjusa bħala maħduma biss jekk ikun ċar li kienu f'waħda mill-kategoriji msemmija qabel u li ma jenħtiġux aktar tqattigħ, xogħol jew manifattura biex iwettqu l-iskop tagħhom". Ta' spiss il-"kampjuni maħdumin" kif iddefiniti fir-Regolamenti tal-UE dwar il-kummerċ fl-organiżmi selvaġġi jissejħu wkoll "antikitajiet". Madankollu, ta' min jinnota li l-antikitajiet li jkunu nkisbu qabel l-1947 iżda li jkun għadhom ma nbidlux b'mod sostanzjali mill-istat naturali tagħhom ma jikkwalifikawx bħala "kampjuni maħdumin" skont ir-Regolament (KE) Nru 338/97. L-użu kummerċjali tal-"kampjuni maħdumin" fl-UE huwa rregolat bl-Artikolu 8(3)(b) tar-Regolament (KE) Nru 338/97 u bl-Artikolu 62(3) tar-Regolament tal-Kummissjoni (KE) Nru 865/2006. Jekk kampjun ikun jissodisfa l-kundizzjonijiet stipulati fl-Artikolu 2(w) tar-Regolament (KE) Nru 338/97 biex jitqies bħala kampjun maħdum, ma jkollu bżonn l-ebda ċertifikat biex jintuża b'mod kummerċjali fl-UE. B'mod ġenerali, qed jiġi rrakkomandat li l-Istati Membri jinterpretaw id-definizzjoni tal-kampjuni maħdumin b'mod strett, skont il-passi li ġejjin: l-ewwel nett, sid kampjun li jkun jixtieq ibiegħu għandu juri li dan il-kampjun inkiseb "50 sena qabel id-dħul fis-seħħ [ta]r-Regolament [tal-Kunsill (KE) Nru 338/97]", jiġifieri qabel it-3 ta' Marzu 1947, it-tieni nett, il-fatt li sinna twila tal-avorju bil-ponta tkun sempliċiment immuntata fuq plakka, tarka jew xi tip ta' bażi oħra mingħajr ma tkun inbidlet b'xi mod ieħor mill-istat naturali tagħha ma għandux ikun biżżejjed biex dak il-prodott jitqies bħala "kampjun maħdum" skont l-Artikolu 2(w) tar-Regolament (KE) Nru 338/97, it-tielet nett, irid jitqies ukoll bir-reqqa u b'mod strett ir-rekwiżit mogħti fl-Artikolu 2(w) li l-kampjuni jridu jkunu nbidlu "f'ġojjelli, tiżjin, arti, utilità, jew strumenti mużikali", billi, minn xi każijiet li kien hemm dan l-aħħar, jidher li n-natura artistika tal-bidla (bħat-tinqix, l-inċiżjoni, l-inseriment jew it-twaħħil sinifikanti ta' oġġetti artistiċi jew ta' utilità, eċċ.) ma kinitx ċara, u b'hekk ma ntlaħqux il-kundizzjonijiet tal-Artikolu 2(w), għal aktar gwida dwar l-interpretazzjoni tat-terminu "kampjuni maħdumin" għandu jiġi kkonsultat id-dokument ta' gwida li l-Kummissjoni Ewropea ħarġet dwar dan. Barra minn hekk, minkejja li m'hemmx bżonn ta' ċertifikati tal-kummerċ fl-UE għan-negozju kummerċjali fil-"kampjuni maħdumin" fl-UE, qed jiġi rrakkomandat li l-Istati Membri jimmonitorjaw is-swieq domestiċi tagħhom tal-antikitajiet tal-avorju, fosthom li jwettqu verifiki regolari biex jaraw jekk in-negozjanti għandhomx provi tal-età u/jew tal-oriġini tal-antikitajiet tal-avorju li jkollhom għall-bejgħ, u li huma jqisu li jdaħħlu l-obbligu li n-negozjanti jiddikjaraw l-età u l-oriġini tal-antikitajiet tal-avorju li jkollhom għall-bejgħ kemm fuq is-siti web tagħhom kif ukoll fil-gabbani jew fil-ħwienet tagħhom. Fl-aħħar nett, ta' min jinnota li, għar-riesportazzjoni tal-"kampjuni maħdumin" mill-UE, hemm bżonn jinħareġ ċertifikat ta' riesportazzjoni skont l-Artikolu 5(6)(i) tar-Regolament (KE) Nru 338/97. Qed jiġi rrakkomandat li l-Istati Membri jużaw il-linji gwida mogħtija fit-taqsima 3(ii) huma u jivvalutaw l-applikazzjonijiet għaċ-ċertifikati ta' riesportazzjoni għat-tali kampjuni. it-terminu 'avorju mhux maħdum' għandu jinkludi s-snien twal sħaħ bil-ponta tal-iljunfanti, illustrati jew le, fi kwalunkwe forma, u l-avorju kollu li ġej mill-iljunfanti li jkun imqatta' biċċiet, illustrat jew le, u li jkun mibdul kif ikun mill-forma oriġinali tiegħu, ħlief għall-'avorju maħdum'; u it-terminu 'avorju maħdum' għandu jfisser l-avorju li jkun tnaqqax, li jkun ingħata sura jew li jkun ġie pproċessat, kollu kemm hu jew parti minnu, iżda ma għandux jinkludi s-snien twal sħaħ bil-ponta, fi kwalunkwe forma, ħlief meta l-wiċċ kollu ta' dawn is-snien ikun tnaqqax". Billi l-applikazzjonijiet għaċ-ċertifikati ta' riesportazzjoni jew għaċ-ċertifikati tal-kummerċ fl-UE jistgħu jvarjaw b'mod sinifikanti bejniethom (f'termini taċ-ċirkustanzi li bihom inkiseb oriġinarjament l-avorju, tal-kwantitajiet li għandhom jiġu riesportati jew li għandhom jiġu nnegozjati u tal-oriġini u l-etajiet tal-kampjuni ddikjarati), b'mod ġenerali l-Istati Membri se jkollhom jivvalutaw il-provi li jibgħat l-applikant fuq il-bażi ta' każ b'każ. Filwaqt li huwa ċar li dejjem irid jintwera li l-avorju jkun inkiseb b'mod legali, l-Istati Membri għandhom iqisu li jsegwu approċċ ibbażat fuq ir-riskji huma u jivvalutaw l-applikazzjonijiet għar-riesportazzjoni tal-avorju jew għall-kummerċ fih fl-UE. It-tranżazzjonijiet jistgħu jwasslu għal diversi tipi ta' skrutinju skont il-kwantità ta' avorju li tkun se tiġi riesportata jew innegozjata, il-forma tal-avorju (jiġifieri jekk dan ikunx maħdum, mhux maħdum jew fil-forma ta' antikità), iċ-ċirkustanzi li bihom ikun inkiseb oriġinarjament l-avorju (pereżempju bħala parti minn tranżazzjoni kummerċjali jew bħala rigal jew wirt), u d-data meta l-avorju jkun inkiseb oriġinarjament. L-Istati Membri se jkollhom jużaw il-ġudizzju tagħhom huma u jistabbilixxu, abbażi tan-natura tat-tranżazzjoni, it-tip u l-ammont ta' provi li hemm bżonn biex tiġi appoġġata l-applikazzjoni. L-Istati Membri għandhom iwettqu skrutinju akbar tat-tranżazzjonijiet tal-kummerċ fl-avorju mhux maħdum fl-UE, pereżempju fil-każ ta' applikazzjonijiet għas-snien twal bil-ponta mhux maħdumin jew għal biċċiet kbar tal-avorju mhux maħdumin, b'mod partikulari meta l-applikazzjoni tkun għal iktar minn sinna twila sħiħa waħda bil-ponta jew għal iktar minn kampjun wieħed. L-Istati Membri jistgħu jqisu wkoll li japplikaw skrutinju akbar għall-applikazzjonijiet għaċ-ċertifikati tal-kummerċ fl-UE għall-avorju mhux maħdum li jkun inkiseb f'data aktar riċenti jew li jkun inkiseb bħala parti minn tranżazzjoni kummerċjali (u mhux bħala rigal jew wirt). Ta' min jinnota li t-tip ta' prova tal-oriġini legali tal-kampjun se tkun tiddependi fuq il-mod kif dan ikun inkiseb. Pereżempju: Għall-applikazzjonijiet għaċ-ċertifikati ta' riesportazzjoni u għaċ-ċertifikati tal-kummerċ fl-UE, b'mod ġenerali għandhom jiġu ppreferuti l-provi li ġejjin: il-permess oriġinali tal-importazzjoni tas-CITES li jkun inħareġ lill-applikant u li jkun ġie approvat mill-awtoritajiet doganali jew id-dokumenti oriġinali tal-importazzjoni (pereżempju d-dokumenti doganali). Id-dokumenti għandhom jiġu vverifikati mat-tagħrif imdaħħal fil-bażijiet tad-dejta rilevanti, fejn dan ikun possibbli, pereżempju fil-bażijiet tad-dejta tal-awtoritajiet doganali nazzjonali u fil-bażijiet tad-dejta tal-permessi tas-CITES maħruġin, iċ-ċertifikat tal-kummerċ fl-UE. F'dan il-każ, għandu jiġi kkonsultat l-Istat Membru tal-UE li jkun ħareġ iċ-ċertifikat biex tiġi vverifikata l-validità taċ-ċertifikat ikkonċernat. Meta t-tagħrif fuq iċ-ċertifikat tal-kummerċ fl-UE ma jkunx ċar, jew jekk ikun hemm dubji jew tħassib dwar il-validità taċ-ċertifikat jew dwar il-legalità tal-avorju, l-applikant u/jew l-awtorità li tkun ħarġet iċ-ċertifikat għandhom jintalbu jipprovdu iktar tagħrif dwar dan. Jista' jintalab iktar tagħrif, pereżempju, jekk fuq iċ-ċertifikat ma jkunx hemm tagħrif dwar il-marki tal-identifikazzjoni tal-kampjun (pereżempju ritratti, deskrizzjonijiet iddettaljati u tagħrif dwar il-piż tas-snien twal bil-ponta u dwar kemm dawn huma twal), jew jekk dan it-tagħrif ikun għadda ħafna żmien minn fuqu. L-Istati Membri jistgħu jitolbu kull tip ta' prova li tagħti iktar dettalji dwar il-kampjun u dwar l-istorja tiegħu li ma jkunux diġà mniżżlin fiċ-ċertifikat tal-kummerċ fl-UE. Tista' tintalab ukoll riċevuta jew jista' jintalab l-att ta' trasferiment, b'mod speċjali jekk iċ-ċertifikat ikun marbut ma' tranżazzjoni partikulari, biex jintwera li s-sid attwali kiseb il-kampjun direttament mingħand id-detentur taċ-ċertifikat, It-tipi ta' provi oħrajn li jistgħu jikkostitwixxu prova sodisfaċenti tal-kisba legali jinkludu dawn li ġejjin (u preferibbilment kombinament tagħhom): il-permess oriġinali tal-esportazzjoni tas-CITES maħruġ mill-pajjiż tal-esportazzjoni jew id-dokument oriġinali tal-esportazzjoni (pereżempju d-dokument doganali). Id-dokumenti għandhom jiġu vverifikati mat-tagħrif imdaħħal fil-bażijiet tad-dejta rilevanti, fejn dan ikun possibbli; għall-"kampjuni maħdumin" li jkun fihom l-avorju, dokument maħruġ minn espert approvat jew irrikonoxxut; riċevuta jew fattura, l-att ta' donazzjoni jew id-dokumenti tal-wirt, bħal pereżempju testment; ritratti antiki tal-kampjun tal-avorju (li jkun fihom data jew persuna li tingħaraf jew li jkunu ttieħdu fil-post tal-oriġini), permess antik tal-kaċċa (jew dokumenti oħrajn marbutin mal-kaċċa), dokumenti tal-assigurazzjoni, ittri jew dokumenti pubbliċi antiki (bħal artikli tal-gazzetti jew rapporti jew pubblikazzjonijiet oriġinali oħrajn li jagħtu prova tal-oriġini tal-kampjuni); provi anċillari oħrajn li jappoġġaw l-ispjega tal-kisba legali bħal provi tas-servizzi tax-xogħol tal-persuna li kisbet il-kampjun (pereżempju fl-Afrika) jew kopji tat-timbri fuq il-passaport; stqarrija jew affidavit min-naħa ta' xi xhud jew stqarrija ffirmata min-naħa tas-sid. L-Istati Membri jistgħu jqisu li jitolbu lill-applikant jipprovdi affidavit biex jappoġġa ċ-ċertifikat maħruġ, li fih jistqarr li huwa jaf bil-konsegwenzi ta' stqarrija falza. Ma' stqarrija jew affidavit min-naħa ta' xi xhud xorta waħda għandhom jingħataw provi oħrajn bħal, pereżempju, ritratti jew riċevuti jew fatturi; għall-kampjuni maħdumin jew l-istrumenti mużikali mmanifatturati fl-UE, konferma mingħand il-manifattur jew mingħand espert li l-istrument ġie prodott fit-territorju ta' Stat Membru tal-UE qabel id-data tal-elenkar rilevanti fil-lista tas-CITES. Meta, fid-dawl tal-provi li jibgħat l-applikant b'rabta ma' applikazzjoni għal ċertifikat tal-kummerċ fl-UE jew ma' applikazzjoni għal ċertifikat ta' riesportazzjoni, ikun għad hemm dubji dwar il-kisba legali tal-avorju kkonċernat, l-Istati Membri għandhom iqisu li jikkonsultaw ma' espert indipendenti jew li jitolbu li ssir analiżi forensika biex tiġi vverifikata l-età tal-kampjun, u l-applikant għandu jħallas l-ispejjeż marbutin ma' dan. Skont il-liġijiet tal-UE, mhux obbligatorju li l-prodotti tal-avorju jiġu mmarkati b'mod permanenti qabel ma jinħareġ ċertifikat tal-kummerċ fl-UE, iżda l-Istati Membri diġà jagħmlu dan. Barra minn hekk, għal ċerti prodotti tal-avorju, l-Istati Membri tal-UE jistgħu joħorġu l-permessi tal-importazzjoni u ċ-ċertifikati ta' riesportazzjoni biss jekk dawn ikunu mmarkati (ara l-Artikoli 64(1)(d) u 65(1) tar-Regolament (KE) Nru 865/2006), u r-Riżoluzzjoni 10.10 (ir-reviżjoni CoP17) tal-Konferenza tas-CITES ukoll tħeġġeġ li "s-snien twal sħaħ bil-ponta ta' kull daqs u l-avorju li jkun imqatta' f'biċċiet li jkunu twal 20 ċentimetru jew iktar u li jkunu jiżnu kilogramma jew iżjed" jiġu mmarkati. F'dan il-kuntest, qed jiġi rrakkomandat li l-Istati Membri jqisu li jimmarkaw b'mod permanenti (i) is-snien twal sħaħ bil-ponta ta' kull daqs u (ii) l-avorju li jkun imqatta' f'biċċiet li jkunu twal 20 ċentimetru jew iktar u li jkunu jiżnu kilogramma jew iżjed. L-immarkar jippermetti li ċertifikat jintrabat mal-kampjuni tal-avorju kkonċernati u jtejjeb it-traċċabbiltà tas-sistema. Qed jiġi rrakkomandat li dan l-immarkar isir skont ir-Riżoluzzjoni 10.10 (ir-reviżjoni CoP17) tal-Konferenza tas-CITES, jiġifieri kif ġej: "is-snien twal sħaħ bil-ponta ta' kull daqs u l-avorju li jkun imqatta' f'biċċiet li jkunu twal 20 ċentimetru jew iktar u li jkunu jiżnu kilogramma jew iżjed għandhom jiġu mmarkati permezz ta' martell tal-istim li bih jittaqqbu toqob fis-sħun, linka li ma titħassarx jew xi tip ta' mmarkar permanenti ieħor, billi tintuża l-formola li ġejja: il-kodiċi tal-pajjiż tal-oriġini tal-ISO magħmul minn żewġ ittri, l-aħħar żewġ ċifri tas-sena/in-numru tas-serje għas-sena/il-piż f'kilogrammi (pereżempju KE 00/127/14). Huwa rrikonoxxut li l-Partijiet għandhom sistemi differenti tal-immarkar u jistgħu japplikaw prattiki differenti biex jispeċifikaw in-numru tas-serje u s-sena (li tista' tkun, pereżempju, is-sena tar-reġistrazzjoni jew tal-irkupru), iżda li s-sistemi kollha jridu jwasslu biex kull biċċa avorju mmarkata jkollha numru uniku. Fil-każ tas-snien twal sħaħ bil-ponta, dan in-numru għandu jiġi mmarkat fil-parti tal-'marka tax-xoffa' u għandu jiġi mmarkat b'sinjal ikkulurit." Fir-Riżoluzzjoni jingħad li l-marka għandha tindika l-pajjiż tal-oriġini, iżda jekk dan il-pajjiż ma jkunx magħruf meta Stat Membru tal-UE jagħmel din il-marka, għandu jingħata l-kodiċi tal-ISO tal-pajjiż li jkun qed jagħmel il-marka. L-Istati Membri jistgħu jqisu li jkun xieraq li jobbligaw lid-detentur tal-avorju jew lil sid l-avorju jkopri l-ispejjeż tal-immarkar permanenti. Ladarba l-kampjun ikun ġie mmarkat b'mod permanenti, il-kodiċi għandu jiddaħħal f'bażi tad-dejta elettronika sabiex jitħaffu l-verifiki fil-ġejjieni, flimkien man-numru taċ-ċertifikat u mat-tagħrif rilevanti kollu dwaru, bħat-tul, il-piż u l-istatus ta' qabel il-Konvenzjoni tiegħu. Fejn dan ikun possibbli, it-tagħrif għandu jiġi rreġistrat fil-livell nazzjonali. Jekk it-tagħrif jiġi rreġistrat fil-livell lokali jew reġjonali, għandu jkun hemm mekkaniżmu biex it-tagħrif jinqasam mal-awtorità ċentrali (nazzjonali) tas-CITES jew biex din l-awtorità tissorvelja dan it-tagħrif. Qed jingħata parir ukoll biex, wara li jiġu mmarkati, il-kampjuni jiġu ddokumentati permezz tar-ritratti, u dawn ir-ritratti jinżammu flimkien mar-rekords tal-kampjuni. L-Istati Membri rrappurtaw li ltaqgħu ma' xi problemi biex jivverifikaw il-validità taċ-ċertifikati tal-kummerċ fl-UE u b'hekk kellhom diffikultà biex jikkonfermaw l-identità tal-kampjun ikkonċernat (għas-snien twal bil-ponta mhux maħdumin). Sabiex jittrattaw dawn il-kwistjonijiet, l-Istati Membri qed jingħataw parir li jsegwu dan li ġej: li jeżiġu ritratti tal-kampjuni tal-avorju (b'mod speċjali tas-snien twal sħaħ bil-ponta mhux maħdumin) u, fejn is-sistemi nazzjonali jħalluhom jagħmlu dan, li jiżguraw li r-ritratti jkunu mwaħħlin fuq iċ-ċertifikat tal-kummerċ fl-UE kkonċernat jew mehmużin miegħu. Ir-ritratti għandhom jiġu skenjati u jinżammu mar-rekords taċ-ċertifikat maħruġ. Il-karatteristiċi li jistgħu jiġu ddokumentati (u li jistgħu jgħinu biex il-kampjun jiġi identifikat) jinkludu l-lewn, il-qasmiet u dannu ieħor karatteristiku; it-tundjatura tas-sinna twila bil-ponta; u l-bażi (pereżempju jekk tkunx maqtugħa dritta jew le). Ikun utli li jingħataw ritratti tas-sinna twila bil-ponta kollha u tal-bażi. Jekk is-sinna twila bil-ponta jkun fiha inċiżjoni, għandu jintbagħat ukoll ritratt li juri d-dettalji tal-inċiżjoni u l-pożizzjoni tagħha fuq is-sinna. Ir-ritratti tal-avorju li għalih ikun inħareġ ċertifikat huma importanti b'mod speċjali meta l-avorju ma jkunx ġie mmarkat, li, fuq iċ-ċertifikat, jinkludu dettalji dwar kif tkejlu l-piż u t-tul tal-kampjun tal-avorju, kif ukoll iċ-ċirkonferenza tal-bażi. It-tagħrif rilevanti dwar il-piż jinkludi meta ġie stabbilit il-piż (il-kampjun intiżen meta nħareġ iċ-ċertifikat jew intuża tagħrif antik dwar il-piż?) u dwar jekk il-piż jinkludix kwalunkwe oġġett mehmuż mas-sinna twila bil-ponta (bħal għata fuq il-bażi jew oġġett mehmuż mas-sinna biex din titwaħħal mal-ħajt), li seta' tneħħa meta l-kampjun intiżen wara. It-tagħrif rilevanti dwar it-tul jinkludi jekk it-tul speċifikat huwiex it-tul ta' barra jew ta' ġewwa, u jekk dan huwiex mill-ponta sal-bażi (jew huwiex xi kejl ieħor), li jirreġistraw kemm l-għadd ta' kampjuni kkonċernati u kemm il-kwantità tagħhom f'piż (f'kilogrammi) (minħabba li d-daqs tal-kampjuni jvarja b'mod konsiderevoli). Minħabba l-varjetà kbira ta' kampjuni li jistgħu jidħlu fid-definizzjoni tal-kampjuni maħdumin u l-firxa tagħhom, din il-gwida hija maħsuba biss biex tiggwida lil dak li jkun u biex tgħinu jivvaluta jekk tistax tapplika d-definizzjoni tal-kampjuni maħdumin jew le. Jekk dak li jkun ikollu xi dubju dwar jekk kampjun jikkwalifikax bħala kampjun maħdum jew le, għandu jibgħat applikazzjoni lill-Awtorità Amministrattiva tas-CITES għal ċertifikat għall-kummerċ fl-UE marbut mal-użu kummerċjali. Dan huwa dokument ta' gwida li ħejjietu l-Kummissjoni u li approvah b'mod unanimu l-Grupp ta' Esperti tal-Awtoritajiet Amministrattivi Kompetenti tas-CITES. Dan id-dokument ta' gwida jesprimi l-mod kif il-Kummissjoni tinterpreta r-Regolament tal-Kunsill (KE) Nru 338/97 u l-miżuri li hija tqis li huma prattiki tajbin. Huwa maħsub biex jgħin lill-awtoritajiet nazzjonali, liċ-ċittadini u lin-negozji japplikaw ir-Regolamenti tal-UE dwar il-kummerċ fl-organiżmi selvaġġi. Hija biss il-Qorti tal-Ġustizzja tal-Unjoni Ewropea li għandha l-kompetenza tinterpreta b'mod awtorevoli l-liġijiet tal-Unjoni. Xi Stati Membri tal-UE u pajjiżi oħrajn li mhumiex Stati Membri tal-UE jistgħu japplikaw kontrolli nazzjonali iktar stretti fuq il-kampjuni li jistgħu jintużaw għal skopijiet kummerċjali jew le. Għalhekk, qabel ma wieħed jibgħat kampjun maħdum xi mkien ieħor, wieħed għandu jiċċekkja r-regoli li jkunu fis-seħħ fil-pajjiż destinatarju. Id-definizzjoni ta' "kampjun maħdum" tingħata fl-Artikolu 2(w) tar-Regolament (KE) Nru 338/97, u hija din li ġejja: Ġeneralment, il-kampjuni li jikkwalifikaw bħala kampjuni maħdumin jissejħu "antikitajiet". Din il-gwida tapplika f'dawk il-każijiet fejn tapplika d-definizzjoni tal-kampjuni maħdumin skont ir-Regolamenti tal-UE dwar il-kummerċ fl-organiżmi selvaġġi, jiġifieri skont l-Artikoli li ġejjin: l-Artikolu 4 tar-Regolament (KE) Nru 338/97 dwar l-introduzzjoni fil-Komunità, l-Artikolu 5 tar-Regolament (KE) Nru 338/97 dwar l-esportazzjoni u r-riesportazzjoni mill-Komunità, l-Artikolu 8 tar-Regolament (KE) Nru 338/97 dwar id-dispożizzjonijiet li għandhom x'jaqsmu mal-kontroll tal-attivitajiet kummerċjali fl-UE, u Skont id-definizzjoni tal-"kampjuni maħdumin" mogħtija hawn fuq, l-awtorità amministrattiva tal-Istat Membru kkonċernat trid tkun issodisfata li l-kampjun ikun inkiseb b'kundizzjonijiet li jissodisfaw id-definizzjoni ta' kampjun maħdum. Id-definizzjoni hija magħmula mill-kriterji li ġejjin, li kollha jridu jiġu vvalutati: il-kampjun ġie mmanifatturat jew inħadem qabel it-3 ta' Marzu 1947; il-kampjun inbidel sostanzjalment mill-istat naturali tiegħu; il-kampjun jidħol biċ-ċar f'waħda mill-kategoriji tal-ġojjelli, tat-tiżjin, tal-arti, tal-utilità jew tal-istrumenti mużikali, u ma għandux bżonn ta' aktar tqattigħ, xogħol jew manifattura biex iwettaq l-iskop tiegħu; l-awtorità amministrattiva tal-Istat Membru kkonċernat hija ssodisfata li l-kampjun inkiseb b'dawk il-kundizzjonijiet. Din il-gwida tittratta dawn il-kriterji billi twieġeb il-mistoqsijiet li ġejjin: dak li jkun kif għandu jistabbilixxi jekk kampjun maħdum ġiex immanifatturat jew inħadimx qabel it-3 ta' Marzu 1947 jew le; dak li jkun kif għandu jistabbilixxi jekk kampjun inbidilx sostanzjalment mill-istat naturali tiegħu f'ġojjelli, tiżjin, arti, utilità, jew strumenti mużikali u ma jenħtiġx aktar tqattigħ, xogħol jew manifattura biex iwettaq l-iskop tiegħu jew le; dak li jkun kif għandu jistabbilixxi jekk l-awtorità amministrattiva tal-Istat Membru kkonċernat tistax tkun issodisfata li l-kampjun inkiseb b'kundizzjonijiet li jissodisfaw id-definizzjoni ta' "kampjun maħdum" jew le. Il-kampjun irid ikun ġie mmanifatturat jew ikun inħadem iktar minn 50 sena qabel id-dħul fis-seħħ tar-Regolament tal-Kunsill (KE) Nru 338/97, jiġifieri qabel it-3 ta' Marzu 1947. Il-kampjuni li jkunu nħadmu mill-ġdid qabel it-3 ta' Marzu 1947 jistgħu jitqiesu bħala kampjuni maħdumin għall-finijiet tad-deroga jekk huma jissodisfaw il-kundizzjonijiet l-oħrajn tad-definizzjoni tal-kampjuni maħdumin. Kampjun li jkun inħadem wara l-1947 jew li jkun inħadem mill-ġdid wara dik id-data ma jkunx jissodisfa d-definizzjoni anke jekk il-kampjun ikun jista' jingħata data oriġinali li tkun qabel it-3 ta' Marzu 1947. Pereżempju boċċa tal-biljard tal-avorju li tkun inħadmet mill-ġdid f'manku ta' bastun ma tkunx tissodisfa l-kriterji tad-deroga jekk din tkun inħadmet mill-ġdid fis-sittinijiet, anke jekk l-avorju jkun jista' jingħata data oriġinali li tkun qabel l-1947. Eżempju ieħor huwa kampjun li jkun inħadem wara t-3 ta' Marzu 1947 b'injam li jkun jista' jingħata data oriġinali li tkun qabel l-1947. Il-persuna li tkun kisbet il-kampjun jew il-kampjuni qabel it-3 ta' Marzu 1947 mhux bilfors li tkun is-sid attwali tagħhom. L-iskop tal-bdil tal-kampjun irid ikun biċ-ċar biex jintuża f'ġojjelli, tiżjin, arti, utilità, jew strumenti mużikali. Barra minn hekk, il-kampjun ma jridx ikun jenħtieġ aktar tqattigħ, xogħol jew manifattura biex iwettaq l-iskop tiegħu. Dawn il-kundizzjonijiet jistgħu jiġu vvalutati biss każ każ (ara t-Taqsima 4 wkoll). Sabiex parti minn xi annimal (bħas-snien, is-snien twal bil-ponta, il-qrun, il-qrun imsaġġrin, il-ġilda, l-għadam jew il-qoxra tiegħu) tikkwalifika bħala kampjun maħdum, trid tkun inbidlet sostanzjalment mill-istat naturali tagħha, pereżempju billi tkun inbidlet f'forma oħra permezz ta' tinqix, inċiżjonijiet jew manifattura. Il-fatt li kampjun jiġi illustrat jew jitwaħħal ma' materjal ieħor, bħall-immuntar, ma jwassalx biex dan jibda jitqies bħala kampjun maħdum. Kull bidla fil-kampjun ma tridx tkun tista' titreġġa' lura. Irid ikun ċar li ma hemm l-ebda interess li l-kampjun jintuża għal skopijiet oħrajn u li ma jkun hemm l-ebda ħsieb li jsir dan. Jekk qarn tar-rinoċeronti, jew parti minnu, jkun tnaqqax kemm kemm jew ikunu sarulu ftit inċiżjonijiet jew ikun ġie mmarkat kemm kemm fil-wiċċ iżda jibqa' sostanzjalment l-istess fil-forma tiegħu bħal fl-istat naturali tiegħu, dan ma jitqiesx bħala kampjun maħdum. L-irjus tal-mewt, l-iskeletri (kemm jekk ikunu bil-ġogi u bl-għekiesi kollha u kemm jekk le) u l-għadam individwali li jkunu tnaddfu, tlestew, ġew illustrati, ġew immuntati jew tħejjew mod ieħor ma jitqisux bħala kampjuni maħdumin. L-irjus tal-mewt u l-qrun li jkunu ġew immuntati, pereżempju, fuq plakka tal-injam jew fuq xi tip ta' bażi oħra tal-injam ma jikkwalifikawx bħala kampjuni maħdumin (inkluż meta l-qrun ikunu mwaħħlin ma' ras ta' mewt). B'mod ġenerali, l-annimali bbalzmati bħal, pereżempju, l-għasafar immuntati u bbalzmati, jissodisfaw il-kundizzjoni mogħtija fid-definizzjoni tal-kampjuni maħdumin li huma jkunu "nbidlu sostanzjalment mill-istat naturali tagħhom" (ara l-Kawża C-154/02 tal-Qorti tal-Ġustizzja). L-Appendiċi I ta' din il-gwida fih eżempji illustrattivi ta' kampjuni li, minkejja li nkisbu fl-istat aħħari tagħhom qabel it-3 ta' Marzu 1947, ma jikkwalifikawx bħala kampjuni maħdumin minħabba li ma nbidlux biżżejjed. L-Appendiċi II ta' din il-gwida fih eżempji illustrattivi ta' kampjuni li nkisbu fl-istat aħħari tagħhom qabel it-3 ta' Marzu 1947, li ħafna drabi jiġu nnegozjati b'mod kummerċjali u li jikkwalifikaw bħala kampjuni maħdumin minħabba li nbidlu biżżejjed. Madankollu, ma jkunx realistiku li wieħed jistenna li kampjun jibqa' diversi sekli fil-kundizzjoni oriġinali tiegħu, u allura l-attivitajiet kummerċjali leġittimi marbutin mar-restawr tal-antikitajiet huma permessi. Ir-restawr ma jistax jibdel l-iskop li għalih il-kampjun kien maħsub oriġinarjament. Madankollu, it-tiswija b'materjali li mhumiex imniżżlin fil-listi tas-CITES tkun tikkwalifika għad-definizzjoni ta' kampjun maħdum. Pereżempju l-bdil taċ-ċappetti tar-ram ta' kaxxetta antika tat-te magħmula mill-qoxra ta' fekruna mniżżla fil-listi tas-CITES jissodisfa l-kundizzjonijiet tad-definizzjoni, jekk ikun jissodisfa wkoll rekwiżiti oħrajn. Ħafna kampjuni jiġu rrestawrati billi jintuża materjal minn eżempji bil-ħsara li ma jkunu jistgħu jitranġaw bl-ebda mod sabiex jiġi rrestawrat jew jissewwa l-kampjun wieħed li jkun għadu fi stat tajjeb. Meta fir-restawr jintuża materjal imniżżel fil-listi tas-CITES, dan il-materjal irid ikun ta' qabel id-data meta l-ispeċi tkun tniżżlet fil-lista tas-CITES biex il-kampjun irrestawrat ikun jista' jibqa' jitqies bħala kampjun maħdum. Pereżempju meta jkollu jiddaħħal avorju addizzjonali f'għamara li tkun intarsjata bl-avorju biex tissewwa xi ħsara fl-intars oriġinali, dan jista' jiġi kklassifikat bħala restawr u l-kampjun jista' jibqa' jitqies bħala kampjun maħdum jekk ikun jissodisfa wkoll rekwiżiti oħrajn jekk l-avorju li jintuża fit-tiswija jkun ta' qabel id-data meta l-ispeċi tkun tniżżlet fil-lista tas-CITES (jiġifieri jkun "ta' qabel il-Konvenzjoni"). Bl-istess mod, meta tittieħed il-qoxra ta' fekruna ta' qabel il-Konvenzjoni minn kaxxetta tat-te biex biha tiġi rrestawrata kaxxetta tat-te oħra, dan jista' jitqies bħala restawr u mhux bħala ħdim mill-ġdid. Huwa sid il-kampjun jew min ikun qed ibiegħu li għandu r-responsabbiltà juri li dak il-kampjun partikulari jissodisfa d-definizzjoni ta' kampjun maħdum. Meta jirċievu applikazzjoni, l-awtoritajiet amministrattivi se jqisu r-Regolamenti tal-UE dwar il-kummerċ fl-organiżmi selvaġġi, din il-gwida, kull dokument ta' gwida rilevanti ieħor li jkun inħareġ għall-ispeċi speċifika u l-każijiet preċedenti biex jistabbilixxu jekk kampjun jissodisfax il-kundizzjonijiet biex jitqies bħala kampjun maħdum jew le. Ħlief fil-każijiet imsemmijin fil-punt 5.6, l-awtorità amministrattiva se taċċetta li espert fil-qasam rilevanti jivverifika l-età ta' kampjun maħdum u jekk dan jikkwalifikax bħala ġojjell, tiżjin jew arti. Dan l-espert jista' jkun xi ħadd speċjalizzat fl-antikitajiet, kuratur ta' mużew jew xi espert ieħor li jkun irrikonoxxut minn assoċjazzjoni tal-kummerċ, minn korp rappreżentattiv jew minn organizzazzjoni simili rilevanti. Dan jista' jkun il-persuna involuta fl-użu kummerċjali assoċjat tal-kampjun ikkonċernat jekk ikollu l-għarfien espert meħtieġ. Jista' jkun li xi Stati Membri jistaqsu lil individwi partikulari biex jivvalutaw l-età tal-kampjuni u biex jivvalutaw jekk kampjun jikkwalifikax bħala ġojjell, tiżjin jew arti, u għalhekk l-applikanti għandhom jiċċekkjaw dan mal-awtorità amministrattiva tagħhom. Jista' jkun li l-Awtorità Amministrattiva tas-CITES taċċetta wkoll bħala prova tal-età ta' kampjun l-evidenza tal-oriġini li jibagħtu s-sidien li tkun fil-forma ta' riċevuti jew atti tal-bejgħ oriġinali ddatati jew ta' artikli tal-gazzetti ddatati li jkun fihom ritratti jew deskrizzjonijiet iddettaljati tal-kampjun. Madankollu, jekk l-awtorità amministrattiva jkollha dubji dwar l-età tal-kampjun jew dwar jekk il-kampjun jikkwalifikax bħala ġojjell, tiżjin jew arti, b'mod speċjali f'każ li jkun hemm speċijiet f'riskju għoli bħall-iljunfanti, ir-rinoċeronti u t-tigri involuti, u/jew f'każ li jkun hemm suspett li hemm nuqqas ta' konformità bi ħsieb, l-awtorità amministrattiva tista' tiddeċiedi li ssir verifika indipendenti minn espert li ma jkunx involut fl-użu kummerċjali tal-kampjun ikkonċernat. Din il-verifika ma għandhiex issir, pereżempju, mill-bejjiegħ jew mix-xerrej jew minn intermedjarju ieħor, bħall-kumpanija tal-irkant, li jkun involut fil-bejgħ tal-kampjun. Din il-verifika indipendenti tal-età tal-kampjun tista' tinkludi wkoll verifika b'kull mezz xjentifiku disponibbli (bħal, pereżempju, l-analiżi tar-radjokarbonju). Madankollu, wieħed irid iqis il-fatt li, meta jintalbu verifiki indipendenti addizzjonali bħal dawn, mhux dejjem ikun faċli li wieħed jasal għal data eżatta għall-kampjun ukoll meta jintużaw metodi bħal dawn, u li jista' jkun hemm bżonn li jiġu ttestjati partijiet kbar mill-kampjun u dan jista' jwassal għal ħsara fil-kampjun u jaffettwa l-valur artistiku tiegħu u l-valur tiegħu fi flus. Huwa diffiċli li wieħed jasal għall-età eżatta tal-annimali bbalzmati, b'mod speċjali tal-għasafar tal-priża, u jista' jkun diffiċli li wieħed jipprova li l-kampjun kien fl-istat aħħari tiegħu qabel it-3 ta' Marzu 1947. Meta l-annimali bbalzmati jkunu ġew irrestawrati, dan jista' jkompli jikkumplika l-proċess ta' verifika. Biex annimal ibbalzmat irrestawrat jitqies bħala kampjun maħdum, l-awtorità amministrattiva trid tirċievi biżżejjed provi tal-istatus oriġinali tal-kampjun mal-kisba bħala kampjun maħdum. L-awtoritajiet amministrattivi jistgħu jitolbu li jittieħdu miżuri addizzjonali fil-valutazzjoni, jew idaħħlu t-tali miżuri, u għalhekk huwa importanti li meta applikant jibgħat l-applikazzjoni tiegħu, huwa jiċċekkja li jkun ta t-tagħrif meħtieġ kollu. Ir-rati modifikati huma indikati b'tipa grassa.